open-index/open-wikipedia-markdown huggingface dataset:
Madison Davenport

D’ **Madison Davenport** (* 22. Nowamber 1996 z’ San Antonio, Texàs) ìsch a àmerikànischa Schàuischpìelera.

## ìhr Laawa un Kàrriar
Ìhra äärschta-n-Ufftrìtta-n-àm Farnsah hàt d’ Davenport ànna 2005 ìm Àlter vun àcht Joohra ghàà, wu sa ìn da Seria *Numbers – Die Logik des Verbrechens*, *Close to Home*, *CSI: NY* un *Hot Properties – Gut gebaut und noch zu haben* Naawarolla gschpìelt hàt.

Ànna 2006 hàt sa ìhra Schtìmma-n-ìm Sàuieegelkìnd Quillo ìm Ànimàzioonsfìlm *Ab durch die Hecke* glahnt (diitscha Schtìmma: Leonard Walenta), so wia-n-ìm nàmmensgliicha Videoschpìel un ìm Ànimàzioonskurzfilm *Hammys Bumerang Abenteuer*. Ànna 2007 ìsch ìhra Schtìmma-n-ìm Zaichatrìckfilm *Christmas Is Here Again* z’ loosa gsìì, wu sa àui dräi Müüssikschtìckla vum Toonschpüür vum Film gsunga hàt. Fìr dia Laischtung ìsch sa ànna 2008 fìr dr Annie Award ìn dr Kàtegorii „Bäschter Schtìmmaschpìel ìn’ra Ànimàzioons-Farnsahprodukzioon“ nominiart worra.

Ànna 2008 hàt d’ Davenport ìm Filmluschtschpìel *Kit Kittredge: An American Girl* d’ Rolla vu dr Ruthie Smithens gschpìelt. Fìr dia Laischtung hàt sa zamma mìt dr Abigail Breslin, em Austin MacDonald, em Zach Mills, dr Willow Smith un em Max Thieriot dr Young Artist Award 2009 bikumma. Ànna 2009 hàt sa ìm Horrorfilm *The Attic Door* d’ Hàuiptrolla vu dr Caroline gschpìelt. Z’lätscht ìsch sa unteràndrem àls Gàscht ìn da Farnsahseria *CSI: Vegas* un *Dr. House* z’ sah gsìì. Vu 2011 bis 2012 hàt sa d’ Rolla vu dr Ethel ìn dr Seria *Shameless* gschpìelt.

Ànna 2012 ìsch d’ Davenport ìm Horror-Thriller *Possession – Das Dunkle in Dir* naawa-n-em Jeffrey Dean Morgan z’ sah gsìì. Witterscht hàt sa a Rolla ìn dr NBC-Luschtschpìelseria *Save Me* zamma mìt dr Anne Heche ghàà.

D’ Madison Davenport hàt a jìnger Brüader, dr Gage Davenport, wo sitter 2007 eewafàlls àls Schàuischpìeler un Schpraacher täätig ìsch.

## ìhra Filmogràfii (Üüsswàhl)

## Weblìnks

* 
* 

## Ainzelnoohwiisa
Ava Max

D’ **Ava Max** (bìrgerlig d’ *Amanda Ava Koci*; * àls *Amanda Koçi* àm 16. Hornung 1994 z’ Milwaukee, Wisconsin) ìsch a àmerikànischa Popsangera un Liadermàchera. Ànna 2016 hàt sa a Vertrààg bii Atlantic Records unterzaichent. Bii dam Label ìsch ìm Àuigscht 2018 ìhr äärscht ärfolgriich Liad *Sweet but Psycho* ärschìena. S’ Liad ìsch Nummer-Ains-Hit ìn 22 Lander gsìì, drunter ìm Groossbritànnia, Diitschlànd, Eeschtriich, dr Schwiiz, Schweeda un Näijseelànd. Ìm März 2020 ìsch ìhr Liad *Kings & Queens* üüssagànga, wo-n-uff Plàtz 13 vum US-Billboard Hot 100 gsìì-n-ìsch. Doo druff ìsch ìm Septamber 2020 ìhr äärscht Schtüdio-Àlbum *Heaven & Hell* ärschìena, wo-n-uff Plàtz zwai ìm Grossbritànnia un uff Plàtz 27 ìn da USA ànakumma-n-ìsch. Ìm Nowamber 2020 ìsch s’ Liad *My Head & My Heart* üssagànga, wo-n-uff Plàtz 18 ìm Groossbritànnia un uff Plàtz 45 ìm Àmerikà ànakumma-n-ìsch. Ìn dr Max ìhr zwai Schtüdio-Àlbum *Diamonds & Dancefloors* soll ìm Oktoower 2022 ärschiina.

Fìr ìhr Wark hàt d’ Max mehrera-n-Üüsszaichnunga bikumma, drunter ain MTV Europe Music Award so wia-n-a MTV Video Play Award ìm Joohr 2019, un ain Swiss Music Award ànna 2021.

## Weblìnks

* Ìn dr Ava Max ìhra offiziälla Websitta (anglisch)
* 
*
Karol G

D’ **Carolina Giraldo Navarro** (* 14. Hornung 1991 z’ Medellín), bekànnt unter ìhrem Kìnschtlernamma **Karol G**, ìsch a kolumbiànischa Reggaeton-, RnB- un Popsangera un Liaderschriiwera, wo vor àllem ìm schpànischschproochiga Ràuim bekànnt ìsch.

Ìhra Kàrriar hàt d’ Giraldo-n-ààgfànga, wu sa ìn dr kolumbiànischa Wärsioon vum Farnsah-Wattkàmpf *The X Factor* ufftratta-n-ìsch. Sa ìsch ànna 2014 uff Näi York üssgwàndert un hàt a Vertrààg biim Label Universal Music Latino unterzaichent. Ìhr äärschter Hit ìsch s’ Liad *Ahora Me Llama* gsìì, wo sa zamma mìt’m puertorikànischa Kìnschtler Bad Bunny uffgnumma hàt. ’S ìsch àui d’ Hàuiptsìnggel vun ìhrem äärschta-n-Àlbum *Unstoppable* gsìì, wo-n-ìm Joohr 2017 üüssagànga-n-ìsch. Ànna 2018 hàt d’ Karol G dr Latin Grammy Award vu dr Bäschta Näija Kìnschtlera bikumma. Àm Andsjoohr 2018 ìsch ìhr Liad *Secreto* ìn Zammaschàffa mìt’m Rapper Anuel AA-n-a Hit ìm Làtiinàmerikà worra. Ìm Jüüli 2019 ìsch ìhr Liad *China* üssagànga, wo sa zamma mìt’m Anuel AA, em J Balvin, em Daddy Yankee un em Ozuna uffgnumma hàt. ’S ìsch ìhr äärscht Müüssikvideo, wo-n-uff YouTube mehr àss aina Milliarda Mol ààglüagt worra-n-ìsch.

Ìm Mai 2019 hàt d’ Karol G ìhr zwait Àlbum *Ocean* loo veräffentliga, wu vor àllem riawiga Liader z’ loosa sìnn. Ìhr Liad *Tusa* ìm Zammaschàffa mìt dr Rapperin Nicki Minaj ìsch ìm Nowamber 2019 ärschìena; ’s ìsch a internàzionààler Ärfolg gsìì. Ìn da USA-n-ìsch d’ Sìnngel 28 Mol àls Làtiinischa Plàtiin-Schàllplàtta-n-üüsszaichent worra. Ìm Mai 2021 ìsch ìn dr Karol G ìhr dritt Àlbum *KG0516* üssagànga, wo ìn da USA 11 Mol àls Làtiinischa Plàtin-Schàllplàtta-n-üsszaichent worra. Witterscht ìsch ìm Hornung 2022 s’ Liad *Miamiii* ìn Zammaschàffa mìt dr Becky G ärschìena. S’ Liad ìsch ìm Top 20 vum Billboard Hot 100 gsìì —’s ìsch àlso ìn dr Karol G ìhra bäschtplàtziarta Sìnggel ìn dam Chart.

## Lìteràtüür ìwwer sìe
* 

## Weblìnks

* Ìn dr Karol G ìhra offiziälla Websitta (anglisch)
* 
* d’ 
* d’ 
* d’ 
* ìn dr Karol G ìhra Liadtäckschta bii *Genius.com* (anglisch)
* d’ Karol G bii Billboard (anglisch)
* d’
Anastasia Rauch

D’ **Anastasia Rauch**, àui aifàch d’ **Anastasia** gnännt, ìsch a elsassischa Sangera-n-üss Mìlhüüsa. Ìhr Müüssikschtil ìsch a Mìschung vu Chanson, Pop, Hip-Hop un Soul. Sa sìngt numma-n-uff Frànzeesch.

## ìhr Laawa un Kàrriar
D’ Anastasia Rauch ìsch ìm Elsàss uffgwàcksa. Ìhr Vàtter un Groossvàtter sìnn Amateur-Müüssikànta gsìì. Àls Amateurin hàt d’ Rauch z’äärscht Gitàrra gschpìelt un Punk-Rock gsunga. Schpeeter hàt sa fànga-n-àà Reggae sìnga. Sa hàt Müüssikwìssaschàft gschtudiart. Vor àm Ààfàng vun ìhrer Solokàrriar ìsch d’ Rauch Sangera-n-ìn dr Band Les Dessous de la Vie gsìì, wo mehr àss 300 Konzärta gaa hàt.

Ìhra Solokàrriar hàt d’ Rauch ìm Harbscht 2013 ààgfànga. Ìhr äärscht Àlbum *Beau Parleur* ìsch àm 8. Àwrìl 2013 unter’m Pàriiser Label Musicast ärschìena. Dr Schtiil vum Àlbum ìsch viilfaltig. Doo druff hàt d’ Rauch uff mehrera Konzärta gsunga, un ìsch bii da Faschtschpìeler Francofolies z’ La Rochelle ufftratta. Uff dr Bììhna hàt sa àui zamma mìt’m M, dr Jane Birkin un dr Brigitte Fontaine gsunga. Schpeeter hàt d’ Rauch àls Vokàlìscht àm Àlbum *Mauvais Sentiments* vum frànzeescha Kìnschtler Batlik mìtgmàcht. S’ Wark ìsch ìm März 2014 üüssagànga.

Àm 4. Dezamber 2015 ìsch ìhr zwait Àlbum *Aqua Toffana* ärschìena. Veräffentligt worra-n-ìsch’s eewafàlls vu Musicast, dàsmol àwwer ìn Pàrtnerschàft mìt’m Schtroossburjer Label #14 Records. Àui dàs Wark ìsch sehr viilfaltig ìm Schtiil. Uff’m Àlbum sìnn àui d’ Kìnschtler Batlik, Alexis HK, Lautrec un Faudile de France z’ loosa. 

Àm Andsjoohr 2017 ìsch d’ Rauch uff Pàriis gànga ge ìhr drìtt Àlbum *Sirop d’orage* ìm Schtüdio Ferber unter dr Laitung vum Renaud Letang uffnamma. Urschprìnglig hàt a Pàriiser Produkzioonsunternamma s’ Projakt solla finànziara, àwwer wahrem Uffnamma vum Àlbum sìnn finànziälla Problääma gsìì. Finànziart worra-n-ìsch àlso s’ Projakt dur klaina Prìwààtschpanda. Àm Ààfàngsjoohr 2022 ìsch *Ton cœur à remonter*, s’ äärschta Liad vum drìtta-n-Àlbum, üüssagànga. S’ Liad hàt d’ Rauch ànna 2018 zamma mìt’m Renaud Letang z’ Pàriis uffgnumma ghàà. S’ Video vum Liad ìsch ìn’ra ehamààliga Fàwrìk z’ Attisholz ìm Schwiizer Kàntoon Soledurn dräijt worra. Wittera Liader vum kìnftiga-n-Àlbum hàt d’ Rauch ìm Hornung 2022 bii’ma Konzärt z’ Mìlhüüsa-n-uffgdäckt.

Noch hìtt labt d’ Rauch z’ Mìlhüüsa. Ànna 2021 hàt sa ìhr äärscht Kìnd uff d’ Walt gebrocht.

## ìhra Diskogràfii
; Schtüdio-Àlba
* 2013: *Beau Parleur* (Abrûlepourpoint / Musicast)
* 2015: *Aqua Toffana* (#14 Records / Musicast)

## Weblìnks
* d’ 
* Ìn dr Anastasia Rauch ìhr offiziäller YouTube-Kànààl (frànzeesch)

## Ainzelnoohwiisa
William H. Crain

Dr **William Henry Crain** (* 25. Nowamber 1848 z’ Galveston, Texàs; †&nbsp;10. Hornung 1896 z’ Washington, D.C.) ìsch a àmerikànischer Jurischt un Politiker gsìì. Vu 1885 bis 1896 hàt’r dr Bundesschtààt Texàs ìm Represantàntahüüs vu da Verainigta Schtààta vertratta.

## sii Laawa un Kàrriar
Dr William Henry Crain ìsch ànna 1848 z’ Galveston ìm Süüdoschta vum Bundesschtààt Texàs uff d’ Walt kumma. Ar ìsch dr Suhn gsìì vum William Davis un vu dr Emily Matilda Crain geboorena Blake. D’ Äältra, wo-n-üss New York City gschtàmmt hann, sìnn vor 1936 ìns Texàs üüssgwàndert gsìì. Dr Vàtter ìsch ànna 1854 gschtoorwa, àlso ìsch dr klaina William Henry Crain uff New York City gsanda worra. Därt ìsch’r biim Peter F. Harrington uffgwàcksa un ìsch ìn d’ äffentliga Schüala gànga. Ar hàt a Maischterpriafung àm St. Francis Xavier College bikumma. Ar hàt drnooh z’ Indianola-n-ìm Texàs fànga-n-àà Racht schtudiara un ìsch ànna 1871 àls Rachtsànwàlt züagloo worra. Àls Ànwàlt hàt’r z’äärscht z’ Indianola gschàfft. Gliichzittlig hàt’r siina politischa Kàrriar ààgfànga, àls Mìtglìed vu dr Demokrààtischa Pàrtäi.

Vu 1872 bis 1876 ìsch dr Crain Bezirksànwàlt vum 23. texànischa Grìchtsbezrik gsìì. Vu 1876 bis 1878 ìsch’r Mìtglìed ìm Senàt vum Texàs gsìì. Drnooh hàt’r uff Cuero gwàndelt, wu-n-’r witter àls Ànwàlt gschàfft hàt. Ànna 1880 ìsch’r Delegiart’r àn dr Demokrààtischa Nàzionààlversàmmlung z’ Cincinnati-n-ìm Ohio gsìì. Àn dr Presidàntschàftswàhl vum saalwa Joohr hàt’r àls Wàhlmànn üss’m Texàs fìr dr demokrààtischa Kàndidààt Winfield Scott Hancock gwählt, wo vum Repüblikààner James A. Garfield gschlààga worra-n-ìsch.

Àn dr Kongrasswàhl vu 1884 ìsch dr Crain ìm sìebta Wàhlbezirk vum Texàs ìns US-Represantàntahüüs gwählt worra. Ìm Hüüs z’ Washington, D.C.-n-ìsch’r àb’m 4. März 1885 àls Noohfolger vum Thomas P. Ochiltree gsassa. Ar ìsch fìmfa Mol wìdergwählt worra un ìsch àlso bis züa siim Tood àm 10. Hornung 1896 ìm Kongrass blìewa. Sitter 1893 hàt’r därt àls Noohfolger vum Samuel W. T. Lanham dr älfschta Wàhlbezirk vum Texàs vertratta. Ìm Kongrass hàt’r geega d’ Àlkohoolprohibizioon gschtìmmt un hàt d’ Schtiirpolitik vum US-Presidànt Grover Cleveland unterschtìzt. Ìm Geegasàtz züa dr Mehrhait vu da texanischa demokrààtischa Kongrassmìtglìeder hàt’r sìch geega d’ fräija Präägung vu Sìlwermìnza gschtällt. Noh siim Tood ìsch ìm Kongrass dr Rudolph Kleberg sii Noohfolger gsìì —zamma mìt’m Kleberg hàt dr Crain z’ Cuero-n-àls Ànwàlt gschàfft ghàà.

Gschtoorwa-n-ìsch dr Crain àn’ra Lunga-n-äntzìndung z’ Washington, D.C.. Beardigt worra-n-ìsch’r uff’m Hillside-Frìedhoof z’ Cuero. Dr William Crain ìsch sitter Jüüli 1873 mìt dr Angeline G. Mitchell verhiirootet gsìì. D’ Hochzitt ìsch ìn’ra kàthoolischa Kìrìch gsìì. Mìt siinera Ehafràui hàt’r sìewa Kìnder ghàà.

## Lìteràtüür
* 
* 

## Weblìnks
* 
* dr William H. Crain bii dr Legislative Reference Library of Texas (anglisch)
* 

## Ainzelnoohwiisa
Maison de l’Alsace

S’ **Maison de l’Alsace**  („Hüüs vum Elsàss“) ìsch a Gebäi àn dr Avenue des Champs-Élysées ìm 8. Arrondissement vu Pàriis. ’S gheert züa dr Öiropäischa Gebiatskäärwerschàft Elsàss un ìsch wia-n-a „elsassischa Botschàft“ ìn dr frànzeescha Hàuiptschtàdt.

## wu ’s ìsch
S’ Maison de l’Alsace lìegt àm Avenue des Champs-Élysées 39, àn dr Süüdsitta vu dr braita Schtrooss un àn dr Kriizung vu dr Rue Marbeuf. D’ Otobüs-Hàltaschtälla *La Boétie – Champs-Élysées* (Linia 32) lìegt grààd vor àm Gebäi. Biim Maison de l’Alsace ìsch ìsch àui d’ Metro-Hàltaschtälla *Franklin D. Roosevelt* (Linia 1 un 9).

## Gschìcht

S’ Gebäi ìsch ànna 1900 bàuia worra. Ànna 1968 ìsch’s vu da Generààlräät Owerelsàss un Unt’relsàss fìr 7,8 Millioona Frànka-n-ìwwernumma worra —’s ìsch äbb 9,7 Millioona Öiro ìm Wart vu 2015.

Schuu-n-ìn da Joohra 2000 hàt maa s’ Gebäi vum Maison de l’Alsace wälla-n-ärfrìscha. Ìm Jüüni 2008 ìsch a äärscht Projakt vorgschtällt worra. D’ Kùmissioon vum Àlta Pàriis hàt sìch àwwer geega s’ Projakt gschtällt, dänn s’ Glockatìrmla-n-uff’m Dàch hàt solla zärschteert wara. Noh wittera Dischküssioona-n-ìsch schliasslig d’ Zärschteerung vum Glockatìrmla-n-ààgnumma worra. S’ Andprojakt ìsch vum Mìlhüüser Àrkitäcktbüroo DRLW äntwìckelt worra; d’ näija ìnnera-n-Üüsschtàttung hàt d’ Laura Gonzalez gmàcht. D’ Àrweeta hann ìm Friahjoor 2012 ààgfànga. Sa hann z’äärscht äbb 15 Millioona Öiro solla koschta, àwwer ìnsgsàmt hàt maa drfìr äbb 20 Millioona Öiro bezàhlt. Àm 5. Dezamber 2016 ìsch s’ Maison de l’Alsace wìeder gäffnet worra. Àn dr Iiwäijung sìnn mehr àss 300 Litt, drunter Gwählta un elsassischa Unternammer, mìtgmàcht. Àm 10. Oktoower 2016 hàt dr lokààla Farnsahsander Alsace 20 a Pàriiser Büroo ìm Gebäi gäffnet ghàà.

Àm Andsjoohr 2015 ìsch bekànnt worra, àss maa villiicht s’ Maison de l’Alsace verkàuift wurd. Ìm Jüüni 2016 ìsch bschlossa worra, àss s’ Gebäi ìn elsassischa Unternamma vermiatet wara wìrd. Sitter 2016 wìrd s’ Gebäi vum elsassischa-n-Unternamma MDA Partners verwàltet, wo vum Dominique Formhals glaita wìrd.

## Bschriiwung
S’ Gebäi vum Maison de l’Alsace ìsch ìm „haussmannischa Schtiil“ bàuia worra. ’S hàt säcks Schtockwark fìr a gsàmta Boodaflächa vun äbb 2.200 Kwàdrààtmääter.

Ìm Maison de l’Alsace kààt maa verschìedena Ràuima miata, wia Versàmmlungsràuima, Büroo odd’r Kùmferanzràuima. Àm owerschta Schtock ìsch a Atrium mìt’ma 111 Kwàdrààtmääter groossa Kùmferanzràuim. ’S ìsch àui a Terrasse unter’ma glaaserna Dàch. Vu doo har kààt maa dr Pàriiser Triumpfabooga un dr Eiffelturm sah. Àm äärschta un zwaita Schtock ìsch a elsassisch Gàschthüüs, wo züa dr Bertrand-Grupp gheert.

Sitter 2005 ìsch dr Bernard Kuentz Laiter vum Maison de l’Alsace. S’ Maison de l’Alsace ziagt elsassischa Unternammer un Gschaftslitt, so wia Schtudanta un Kìnschtler. Jeedsjoohr wara doo ìm Harbscht mehr àss 100 Elsasser üss Pàriis iiglààda.

## Weblìnks

* Offiziälla Websitta (frànzeesch, hoochdiitsch, anglisch)

## Ainzelnoohwiisa
Rue de Mulhouse (Paris)

D’ **Rue de Mulhouse**  („Mìlhüüser-Schtrooss“) ìsch a Schtrooss ìm Mail-Viartel ìm 2. Arrondissement vu Pàriis. Sa fàhrt vum Rue de Cléry 27 bis àm Rue des Jeûneurs 7. Sa ìsch 78 Määter làng un 12 Määter brait. Gnännt ìsch sa noh dr owerelsassischa Schtàdt Mìlhüüsa, wial d’ Handler vu dr Schtrooss Produkta-n-üss dara Schtàdt verkàuift hann (vor àllem Schtoffa un gmoolta Liinwand).

Noh-n-era keenigliga Verordnung vum 24. Janner 1843 ìsch d’ Schtrooss ààglajt worra. D’ Àrweeta hann d’ Briader Périer loo màcha, wial sa ìhr Gebäi àm Rue de Cléry 27 mìt dr Petite Rue Saint-Roch (dr hìttiga rue des Jeûneurs) hann wälla verbìnda. Dur a Minìschteriààlverordnung vum 21. Jüüni 1844 ìsch d’ Schtrooss *Rue de Mulhausen* benännt worra. Schpeeter ìsch dr Namma *Rue de Mulhouse* worra.

## Lìteràtüür

## Weblìnks

* d’ Rue de Mulhouse ìm Online-Schtroossaverzaichniss vu dr Schtàdtverwàltung Pàriis (frànzeesch, Àrkiiv)
Rue de Berne

D’ **Rue de Berne** („Bärner-Schtrooss“) ìsch a Schtrooss ìm Europe-Viartel ìm 8. Arrondissement vu Pàriis. Sa ìsch noh dr Schwiizer Bundesschtàdt Bärn gnännt. Sa fàhrt vum Rue de Saint-Pétersbourg 3 bis àm Rue de Moscou 35. Sa ìsch 240 Määter làng un 12 Määter brait.

## Gschìcht
Urschprìnglig ìsch d’ Schtrooss „Rue Mosnier“ gnännt gsìì, wial dr Aigatìmmer, wo d’ Ààleegungsàrweeta hàt loo màcha, asoo ghaissa hàt. Unter dam Namma-n-ìsch d’ Schtrooss zwaimol vum Édouard Manet gmolt worra —dr Manet hàt a Warkschtàtt am Rue de Saint-Pétersbourg 4 ghàà—:

Édouard Manet, The Rue Mosnier with Flags, 1878.jpg|Manet, *La Rue Mosnier aux drapeaux*, 1878
Edouard Manet Pflasterer in der Rue Mosnier.jpg|Manet, *La Rue Mosnier aux paveurs*, 1878


Ìhra hìttiga Namma hàt d’ Schtrooss ànna 1884 bikumma.

## wìchtiga Gebäijer
* Nr. 1 bis 5: Zäntrum fìr Briafordnaräi, wo ànna 1939 àn dr Schtälla vum Briafzäntrum vum Bàhnhoof Sànkt Lazarüs bàuia worra-n-ìsch. S’ Gebäi hàt dr Àrkitäckt Léon Azéma zaichent;
* Àm Nr. 14 hàt bis ìn da Joohra 1950 dr Woohrsààger un Schtarnagücker Charles Joseph Fossez gschàfft. Ar ìsch bekànnt gsìì àls „Fakir Birman“. Ìn da Joohra 1930 ìsch’r vum greeschta Tail vu dr Pàriiser Beväälkerung bekànnt gsìì, wia àui vu bediitenda Persäänligkaita. Ar ìsch àwwer waga Betruug verurtailt worra.

## Lìteràtüür
* 

## Weblìnks

* d’ Rue de Berne ìm Online-Schtroossaverzaichniss vu dr Schtàdtverwàltung Pàriis (frànzeesch, Àrkiiv)

## Ainzelnoohwiisa
Robert Lee Henry

Dr **Robert Lee Henry** (* 12. Mai 1864 z’ Linden, Cass County, Texàs; †&nbsp;9. Jüüli 1931 z’ Houston, Texàs) ìsch a US-àmerikànischer Jurischt un Politiker gsìì. Vu 1897 un 1917 hàt’r dr Bundesschtààt Texàs ìm Represantàntahüüs vu da Verainigta Schtààta vertratta.

## sii Laawa un Kàrriar
Dr Robert Lee Henry-n-ìsch ànna 1864 z’ Linden ìm Nordoschta vum Bundesschtààt Texàs uff d’ Walt kumma. Ar ìsch dr Suhn gsìì vum Francis Marion un vu dr Mary E. Henry geboorena Taylor. Ar ìsch àlso a diräkter Noohkumma vum Patrick Henry (1736–1799), wo wahrend dr àmerikànischa Revolüzioon a wìchtiga Rolla gschpìelt hàt. Ar ìsch ìn d’ äffentliga Schüala vu siinera Haimet gànga un hàt ànna 1878 ìns Bowie County gwàndelt. Ànna 1895 hàt’r sìch ìm McLennan County nììdergloo. Bis 1885 hàt dr Henry àn dr Südwäscht-Üniwärsitäät z’ Georgetown gschtudiart. Ar hàt drnooh Racht gschtudiart un ìsch ànna 1886 àls Rachtsànwàlt züagloo worra. Àls Ànwàlt hàt’r z’äärscht fìr a kurza Zitt z’ Texarkana gschàfft. Ìn dr Zwìschazitt hàt’r noch bis 1887 àn dr Üniwärsitäät vum Texàs z’ Austin gschtudiart. Gliichzittlig hàt’r siina politischa Kàrriar ààgfànga, àls Mìtglìed ìn dr Demokrààtischa Pàrtäi.

Ìn da Joohra 1890 un 1891 ìsch dr Henry Bìrgermaischter vu Texarkana gsìì. Vu 1891 bis 1893 hàt’r fìr dr Generààlschtààtsànwàlt vum Texàs gschàfft. Vu 1893 bis 1896 ìsch’r schtällvertrattender Generààlschtààtsànwàlt vu siim Schtààt gsìì. Drnooh hàt’r witter z’ Waco àls prìwààter Rachtsànwàlt gschàfft. Àn da Kongrasswàhla vu 1896 ìsch dr Henry-n-ìm sìebta Wàhlbezirk vum Texàs ìns US-Represantàntahüüs gwählt worra. Ìm Hüüs z’ Washington, D.C.-n-ìsch’r àb’m 4. März 1897 àls Noohfolger vum George C. Pendleton gsassa. Ar ìsch niinmol wìedegwählt worra un ìsch àlso bis àm 3. März 1917 ìm Kongrass blìewa. Sitter 1903 hàt’r dr älfschta Dischtrikt vu siim Schtààt vertratta, àls Noohfolger vum Rudolph Kleberg. Vu 1911 bis 1917 ìsch dr Henry Vorsìtzender vum Üüssschuss fìr Reegla gsìì. Ìn siinera Zitt àls Kongrassàbgoordnet’r ìsch dr Schpànisch-Àmerikànischa Kriag vun 1898 gsìì. Ànna 1913 hann d’ Kongrassmìtglìeder dr 16. un 17. Verfàssungszüasatzer ràtifiziart.

Ànna 1916 hàt sìch dr Henry àn dr Kongrasswàhl nìt uffgschtällt. Schtàttdässa hàt’r vu siinera Pàrtäi fìr d’ Senàtwàhla wälla nominiart wara, àwwer ’s ìsch nìt asoo gsìì. Drnooh hàt’r witter z’ Waco àls Ànwàlt gschàfft. Ànna 1922 un 1928 hàt’r sìch nochamol jewiils ärfolgloos fìr d’ demokrààtischa Nominiarung fìr d’ Senààtwàhla-n-uffgschtällt. Ànna 1923 hàt’r sii Woohnsìtz un sii Ànwàltsbüroo-n-uff Houston loo wàndla. Gschtoorwa-n-ìsch’r d’haim z’ Houston àm 9. Jüüli 1931 dur a Schusswunda, wo-n-’r sìch salbscht biigebrocht ghàà hàt. Noh’ma Àrtìckel vu dr New York Times hàt’r sìch s’ Laawa wälla namma, wial’r finànziälla Schwiarigkaita un a schlachter Gsundhaitszüaschtànd ghàà hàt. Beardigt worra-n-ìsch’r uff’m Rose Hill-Frìedhoof z’ Texarkana.

Dr Robert Lee Henry-n-ìsch mìt dr Lourine Tyler verhiirootet gsìì. Mìt ìhra hàt’r zwai Seehn un a Tochter ghàà.

## Lìteràtüür
* 
* 

## Weblìnks

* 
* 

## Ainzelnoohwiisa
Alexander W. Gregg

Dr **Alexander White Gregg** (* 31. Janner 1855 z’ Centerville, Texàs; †&nbsp;30. Àwrìl 1919 z’ Palestine, Texàs) ìsch a US-àmerikànischer Politiker gsìì. Vu 1903 bis 1919 hàt’r dr Bundesschtààt Texàs ìm Represantàntahüüs vu da Verainigta Schtààta vertratta.

## sii Laawa un Kàrriar
Dr Alexander White Gregg ìsch ànna 1855 z’ Centerville ìm Oschta vum Bundesschtààt Texàs uff d’ Walt kumma. Ar ìsch dr Suhn gsìì vum James W. un dr Susan C. Gregg. Wahrem Bìrgerkriag ìsch sii Vàtter geteedet worra. Doo druff hàt d’ Müatter nochamol ghiiroota, un dr klaina Alexander hàt bii siinera Tànta ìm Mississippi glabt. Ar ìsch ìm Texàs ìn d’ äffentliga Schüala gànga, un drnooh bis 1874 ìns King College z’ Bistol ìm Tennessee, wu-n-’r a Schüalàbschluss bschtànda hàt. Ar hàt drnooh àn dr Üniwärsitäät vum Virginia z’ Charlottesville Racht gschtudiart un ìsch ànna 1878 àls Rachtsànwàlt züagloo worra. Àls Ànwàlt hàt’r z’äärscht z’ Palestine ìm Oschta vum Texàs gschàfft. Gliichzittlig hàt’r siina politischa Kàrriar ààgfànga, àls Mìtglìed vu dr Demokrààtischa Pàrtäi. Vu 1886 bis 1888 ìsch’r Mìtglìed ìm Senàt vum Texàs gsìì.

Àn da Kongrasswàhla vu 1902 ìsch dr Gregg ìm sìebta Wàhlbezirk vum Texàs ìns US-Represantàntahüüs gwählt worra. Ìm Hüüs z’ Washington, D.C.-n-ìsch’r àb’m 4. März 1903 àls Noohfolger vum Robert Lee Henry gsassa, wo-n-Àbgoordnet’r vum älfschta Dischtrikt worra-n-ìsch. Dr Gregg ìsch sìewa Mol wìedergwählt worra un ìsch àlso bis àm 3. März 1919 ìm Kongrass blìewa. Ìn dara Zitt ìsch dr Äärschta Waltkriag gsìì. Üüsserdam hann d’ Kongrassmìtglìeder ànna 1913 dr 16. un 17. Verfàssungszüasàtz ràtifiziart.

Àn da Kongrasswàhla vu 1918 hàt sìch dr Gregg nìt uffgschtällt. Numma-n-a pààr Wucha noh-n-em And vu siinera Àmtszitt ìm Kongrass ìsch’r àm 30. Àwrìl 1919 z’ Palestine gschtoorwa. Beardigt worra-n-ìsch’r uff’m East Hill-Schtàdtfrìedhoof z’ Palestine.

Dr Gregg hàt zwaimol ghiiroota ghàà. Mìt siinera äärschta Ehafràui May geboorena Bridges († 1885) hàt’r a Kìnd ghàà. Mìt siinera zwaita Fràui Mary geboorena Brooks hàt’r dräi wittera Kìnder ghàà.

## Lìteràtüür
* 
* 

## Weblìnks

* 
* dr Alexander W. Gregg bii dr *Legislative Reference Library of Texas* (anglisch)
*
Clay Stone Briggs

Dr **Clay Stone Briggs** (* 8. Janner 1876 z’ Galveston, Texàs; †&nbsp;29. Àwrìl 1933 z’ Washington, D.C.) ìsch a US-àmerikànischer Politiker gsìì. Vu 1919 bis 1933 hàt’r dr Bundesschtààt Texàs ìm Represantàntahüüs vu da Verainigta Schtààta vertratta.

## sii Laawa un Kàrriar
Dr Clay Stone Briggs ìsch ànna 1876 z’ Galveston ìm Süüdoschta vum Bundesschtààt Texàs uff d’ Walt kumma. Ar ìsch dr Suhn gsìì vum George Dempster un dr Olive Briggs geboorena Branch. Ar ìsch ìn äffentliga un prìwààta Schüala vu siinera Haimet gànga. Doo druff hàt’r àn dr Üniwärsitäät vum Texàs z’ Austin un àn dr Harvard-Üniwärsitäät gschtudiart. Drnooh hàt’r àn dr Yale-Üniwärsitäät Racht gschtudiart un ìsch ànna 1899 àls Rachtsànwàlt züagloo worra. Àls Ànwàlt hàt’r z’äärscht z’ Galveston gschàfft. Gliichzittlig hàt’r siina politischa Kàrriar ààgfànga, àls Mìtglìed vu dr Demokrààtischa Pàrtäi. Ànna 1906 un 1908 ìsch’r Àbgoordnet’r ìm Represantàntahüüs vum Texàs gsìì. Vu 1909 bis 1919 ìsch’r Rìchter ìm zehnta Grìchtsbezirk vu siim Schtààt gsìì.

Àn da Kongrasswàhla vu 1918 ìsch dr Briggs ìm sìebta Wàhlbezirk vum Texàs ìns àmerikànischa Represantàntahüüs gwählt worra. Ìm Hüüs z’ Washington, D.C.-n-ìsch’r àb’m 4. März 1919 àls Noohfolger vum Alexander W. Gregg gsìì. Ar ìsch sìewa Mol wìedergwählt worra un ìsch àlso bis züa siim Tood àm 29. Àwrìl 1933 ìm Kongrass blìewa. Wahrend dara Zitt hann d’ Kongrassmìtglìeder ànna 1919 un 1920 dr 18. un dr 19. Verfàssungszüasàtz ràtifiziart. Sitter 1929 ìsch àui d’ Àrwet vum Kongrass vu da Ärraignissa vu dr Waltwìrtschàftskriisa gepräägt gsìì.

Gschtoorwa-n-ìsch dr Briggs àn’ma Harzààfàll ìn dr àmerikànischa Hàuiptschtàdt Washington, D.C. Beardigt worra-n-ìsch’r uff’m Oakwood-Frìedhoof z’ Syracuse ìm Bundesschtààt Nöi York. Ìm Represantàntahüüs hàt ìhm dr Clark W. Thompson noohgfolgt.

Dr Clay Stone Briggs hàt zwaimol ghiiroota. Siina zwaita-n-Ehafràui ìsch d’ Lois Slayton Woodworth gsìì. Mìt ìhra hàt’r zwai Kìnder ghàà.

## Lìteràtüür
* 
* 

## Weblìnks

* 
* dr Clay Stone Briggs bii dr *Legislative Reference Library of Texas* (anglisch)
*
Alexander Gregg

Dr **Alexander Gregg** (* 8. Oktoower 1819 z’ Society Hill, Süüdkàrolina; † 11. Jüüli 1893 z’ Austin, Texàs) ìsch a Gaischtliger vu dr Epischkopààlkìrìch vu da Verainigta Schtààta gsìì. Vu 1859 bis züa siim Tood ìsch’r dr äärschta Bischoof vum Texàs gsìì.

## sii Laawa
Dr Alexander Gregg ìsch ànna 1819 ìm Nàmmensort „The Old Cheraws“ z’ Society Hill ìm Bundesschtààt Süüdkàrolina uff d’ Walt kumma. Ar ìsch dr Suhn gsìì vum David Gregg un vu dr Athalinda Brocky. Ar hàt a àkàdemischa-n-Üüssbìldung z’ Winnsboro bikumma un ìsch drnooh ìn d’ Süüdkàrolina-Hoochschüal gànga, wu-n-’r ìm Dezamber 1838 a BA-Àbschluss bschtànda hàt. Ar ìsch àm 6. Dezamber 1841 z’ Cheraw àls Rachtsànwàlt züagloo worra un hàt därt zwai Joohra làng àls Ànwàlt gschàfft. Ànna 1943 ìsch’r ìn dr Epischkopààlkìrìch vum hl. David z’ Cheraw taift un konfirmiart worra. 

Drnooh hàt dr Gregg d’ Wäihsàkràmant wälla-n-ämpfànga. Àm 10. Jüüni 1846 ìsch’r àls Diàkon gwäijt worra. D’ Priaschterwaih hàt ìhm dr Bischoof vu Süüdkàrolina Christopher Edwards Gasdsen àm 19. Dezamber 1847 ìn dr Philippuskìrìch z’ Charleston gschpanda. Drnooh ìsch dr Gregg Pfàrrer vu dr Davidskìrìch z’ Cheraw worra. Àn dara Schtälla-n-ìsch’r blìewa, bis’r Bischoof worra-n-ìsch.

Àm 5. Mai 1859 ìsch dr Gregg àls äärschter Bischoof vum Texàs gwählt worra. D’ Bischoofswäih hàt’r àm 13. Oktoower 1859 vum Presidiarenda Bischoof John Henry Hopkins ämpfànga. Schuu-n-ìn dara Zitt ìsch dr Bìschtumm uff’m gànza Gebiat vum Bundesschtààt Texàs gsìì. Ìn siina äärschta Joohra-n-àls Bischoof sìnn dr Sezessionskriag un dr Wìederuffbàui vum Texàs gsìì. Ìm Làuif vu dr Zitt sìnn ìmmer mehr Siidler ìns Texàs kumma. Wahrend siinera Zitt àls Bischoof hàt maa-n-ìm Bìschtumm mehr àss 50 Kìrcha bàuia —àm Ààfàng sìnn numma fìmf Gotteshiiser gsìì. Ànna 1874 hàt dr Gregg d’ Grìndung vu zwai Missioonsdischtrikta (Wäscht-Texàs un Nord-Texàs) glaita. Naawadràà ìsch’r vum 1. Àuigscht 1887 bis züa siim Tood dr viarta Kànzler vu dr epischkopààla Üniwärsitäät vum Süüda z’ Sewanee ìm Tennessee gsìì. Ànna 1867 hàt’r a Büach ìwwer d’ Gschìcht vu siim Geburtsort veräffentligt.

Dr Gregg ìsch àm 10. Jüüli 1893 d’haim z’ Austin ìm Texàs gschtoorwa. Beardigt worra-n-ìsch’r ìm Frìedhoof vu dr Davidskìrìch z’ Cheraw. Dr Alexander Gregg hàt àm 21. Àwrìl 1841 d’ Charlotte Wilson Kolloc († 1880) ghiiroota ghàà. Mìt ìhra hàt’r zehn Kìnder ghàà.

## Lìteràtüür
* 
* 
* 
* 

## Weblìnks

*
Dorothea Lüddeckens

D’ **Dorothea Lüddeckens** (* 1966) ìsch Religioonswìssaschàftlera un Hoochschüallehrera. Sitter 2010 ìsch sa Profassera fìr Religioonswìssaschàfta àn dr Üniwärsitäät Züri.

## ìhr Laawa un Kàrriar
D’ Lüddeckens hàt Religioonswìssaschàft, Filosoofii un evànggelischa Gotteslehr àn da Üniwärsitääta vu Mìncha, Würzburg un Bonn gschtudiart. Ìhra Dokteràrwet hàt sa ìwwers Äärschta Pàrlàmant vu da Waltreligioona vun 1893 gschrìewa; ’s ìsch schpeeter àls Büach veräffentligt worra. Ìhra Hàbilitàzioon hàt sa ànna 2008 mìt’ra Àrwet ìwwer d’ Toodesritüààla vu da Parsa z’ Mumbai bschtànda —dia Àrwet ìsch eewafàlls àls Büach ärschìena. Forscha düat sa vor àllem ìwwer religiöösa Kültüüra ìn dr Geegawart, d’ Beziihung zwìscha Religioon un Mediziin, d’ geegawartiga-n-Àschpakta vum Zoroastrischmus so wia-n-ìwwer Toodesritüààla.

Vu 2000 bis 2003 hàt d’ Lüddeckens àm Projakt „Ritüààla un Religioonsgschìcht“ vu dr Diitscha Forschungsgmainschàft (DFG) àn dr Üniwäristäät vu Haidelbarg mìtgmàcht —dàs ìsch a Projakt ìwwer Zoroastrischmus gsìì. Gliichzittlig ìsch sa vu 2001 bis 2003 wìssaschàftliga-n-Àssistantin àm Schtudiagàng Religioonswìssaschàft àn dr Ludwig-Maximilians-Üniwärsitäät z’ Mìncha gsìì. Drnooh ìsch sa vu 2004 bis 2009 Àssistanzprofassera fìr Religioonswìssaschàfta àn dr Üniwärsitäät Züri gsìì. Àn dr saalwa Üniwärsitäät ìsch sa sitter 2010 üüsserordentliga Profassera fìr Religioonswìssaschàfta. Ìhra Lehrkursa sìnn mìt’ra soziààlwìssaschàftliga-n-Üüssrìchtung gepräägt.

D’ Dorothea Lüddeckens ìsch verhiirootet un hàt dräi Kìnder.

## ìhra Veräffentligunga (Üüsswàhl)
; d’ Biacher, wo sa gschrìewa hàt
* *Days of Transition. The Parsi Death Rituals* (zamma mìt’m Ramiyar Karanjia Karanjia), Göttinga: Wallstein Verlag, 2011. 
* *Das Weltparlament der Religionen von 1893. Strukturen interreligiöser Begegnung im 19. Jahrhundert*, Berlin/Nöi York: Walter de Gruyter, 2002.
* *Das Phänomen des interreligiösen Dialoges am Beispiel des Christentums: eine religionswissenschaftliche Untersuchung*, 1994.

## Weblìnks
* d’ Dorothea Lüddeckens biim Religioonswìssaschàftlig Seminààri vu dr Üniwärsitäät Züri (hoochdiitsch)
* d’ Dorothea Lüddeckens bii *AcademiaNet* (anglisch)
* d’ Dorothea Lüddeckens bii ResearchGate (anglisch)
Seraina Friedli

D’ **Seraina Friedli** (* 20. März 1993 z’ Samaade, Bìndnerlànd) ìsch a Schwiizer Füassbàlltoorhiatera. Zamma mìt’m FC Züri-n-ìsch sa mehrmols Schwiizer Maischtera un Schwiizer Pokààlsiigera gsìì. Sitter 2022 schteht sa biim FC Züri Fràuija unter Vertrààg un ìsch drzüa sitter 2016 Mìtglìed ìn dr Schwiizer Nàzionààlmànnschàft.

## ìhra Kàrriar
Ìhra Kàrriar hàt d’ Friedli ànna 2005 biim FC Lusitanos de Samedan ìn ìhrer Haimetschtàdt Samaade-n-ààgfànga. Ànna 2010 ìsch sa ìn dr FC Thusis-Cazis, eewafàlls ìm Bìndnerlànd, gànga ge schpìela. Ànna 2012 ìsch sa àls Amatöörin ìn dr FC Züri gànga ge schpìela. Zamma mìt dam Verain hàt sa zwìscha 2012 un 2018 fìmfmol d’ Schwiizer Maischterschàft un viarmol dr Schwiizer Pokàl gwunna. Sa hàt àui àn dr UEFA Women’s Champions League mìtgmàcht. Àb 2018 hàt sa zwai Joohra làng bii da BSC Young Boys z’ Bärn gschpìelt. Àui därt hàt sa àn dr Champions League mìtgmàcht. Ìm Sommer 2020 ìsch sa ìn dr Verain Florentia San Gimignano ìn dr itàlianischa Seria A gànga ge schpìela. Därt hàt sa a Vertrààg fìr ain Joohr unterschrìewa. Ìhr äärschter Schpìel ìm Itàlia-n-ìsch geega-n-Empoli gsìì —doo hàt sìch ìhr Verain mìt 2:1 duuragsätzt. D’ Saison 2021/22 hàt d’ Friedli fìr dr FC Aarau ìn dr Schwiiz gschpìelt. Àb dr Saison 2022/23 hàt sa nochamol biim FC Züri Fràuija gschpìelt, wu sa schuu vu 2012 bis 2018 gsìì-n-ìsch.

Sitter 2016 schpìelt d’ Friedli ìn dr Schwiizer Nàzionààlmànnschàft. Ìhra äärschta Nàzionààlschpìel hàt sa ìn dr Kwàlifikàzioon fìr d’ Öiropàmaischterschàft ghàà. Sa hàt àn dr Öiro 2017 ìn da Nììderlander mìtgmàcht. Ànna 2022 hàt sa àls Ärsàtzgooli àn dr Öiropàmaischterschàft ìm Anglànd mìtgmàcht, wu d’ Schwiiz ìn dr Vorrunda-n-üüsgschaida-n-ìsch.

## ìhra Ärfolga
; mìt’m FC Züri
* Schwiizer Maischtera: 2012/13, 2013/14, 2014/15, 2015/16, 2017/18
* Schwiizer Cup-Siigera: 2012/13, 2014/15, 2015/16, 2017/18

## Weblìnks
* a Unterhàltung mìt dr Seraina Friedli uff Schwiizerdiitsch bii *suedostschweiz.ch*
* d’ Seraina Friedli bii *weltfussball.de* (hoochdiitsch)
* d’ Seraina Friedli ìn dr Dàtabànk vu *soccerdonna.de* (hoochdiitsch)
* d’ Seraina Friedli ìn dr Dàtabànk vu *Soccerway* (anglisch)
* Iisàtzschtàtistika-n-uff dr Websitta vum Schwiizerischa Füassbàllverbànd (Schwiizer Hoochdiitsch)
* d’ Seraina Friedli bii dr *Global Sports Archive* (anglisch)
* d’ 

## Ainzelnoohwiisa
Borgward

**Borgward** isch d Stammmarke vo dr Borgward Group.

## Gschicht

S broduziert fahrzüüg dr Stammmarke: **Borgward**, **Hansa**, **Goliath** und **Lloyd**.

In de 1924er Blitzkarren entwigglet. In de 1937er Borgward 2000 isch broduziert, und in de 1940er Borgward 2300, und in 1952er Borgward Hansa 1500, und in 1954er in 1962er Borgward Isabella entwigglet. In de 1959er Borgward Hansa 2400 isch broduziert, und in 1961er Borgward P100 entwigglet.

In de 1963er Borgward stopf broduziere als Marke und in de 2015er isch verfiegbar wider. Das isch s Ergäbnis vom Zämeschluss vo de Borgward Group AG mit de chinesisch BAIC Group.

## Weblingg

* Website vo dr Borgward
Elvira Herzog

D’ **Elvira Johanna Herzog** (* 5. März 2000 z’ Züri) ìsch a Schwiizer Füassbàlltoorhiatera. Sa schteht sitter 2022 biim RB Leipzig unter Vertrààg un ìsch sitter 2019 Mìtglìed ìn dr Schwiizer A-Nàzionààlmànnschàft.

## ìhra Kàrriar
Ìhra Kàrriar hàt d’ Herzog ìm Harbscht 2009 biim FC Understraass z’ Züri-n-ààgfànga. Ànna 2011 ìsch sa mìt 11 Joohra ìn dr FC Züri Letzikids gànga ge schpìela. Ànna 2016 ìsch sa Mìtglìed ìn dr Profimànnschàft vum Verain worra. Ìhra äärschta Profischpìel hàt sa àm 2. Dezamber 2017 geega dr Yverdon Féminin gschpìelt —dàs ìsch a 0:0 gsìì. Àm 9. Jüüli 2019 ìsch d’ Herzog ìn dr diitscha Verain 1. FC Köln gànga ge schpìela. Noh-n-em Àbschtiig vum Verain üss dr Bundesliga-n-ìsch sa ìn dr SC Fräiburi gànga ge schpìela. Noh-n-em Wìederuffschtiig vum 1. FC Köln ìn d’ Bundesliga-n-ìsch sa fìr d’ Saison 2021/22 ìn ìhra-n-àlta Verain z’ruckgànga. Zem Iisàtz kumma-n-ìsch sa jedoch numma ìn ainem Ligaschpìel. Noh dr Saison ìsch sa ìn d’ 2. Bundesliga biim RB Leipzig gànga ge schpìela.

Ìn dr Schwiizer Nàzionààlmànnschàft hàt d’ Herzog 11 Mol fìrs U-17-Team un 16 Mol fìrs U-19-Team gschpìelt. Àm 4. Jüüni 2019 ìsch sa zem äärschta Mol ìn d’ A-Nàzionààlmànnschàft berüafa worra. Ìhra äärschta Schpìel ìsch àm 14. Jüüni 2019 geega Serbia gsìì.

## ìhra Ärfolga
* Schwiizer Maischterschàft *(2)*: 2018, 2019
* Schwiizer Pokààl-Siigera *(2)*: 2018, 2019

## Weblìnks

* d’ Elvira Herzog ìn dr Dàtabànk vum Diitscha Füassbàll-Bund (hoochdiitsch)
* d’ Elvira Herzog ìn dr Dàtabànk vu soccerdonna.de (hoochdiitsch)
* d’ Elvira Herzog ìn dr Dàtabànk vu weltfussball.de (hoochdiitsch)
* d’ Elvira Herzog bii dr *Global Sports Archive* (anglisch)

## Ainzelnoohwiisa
Parc Expo (Mülhausen)

Dr **Parc Expo**  ìsch a Üüssschtällungshàlla z’ Mìlhüüsa-n-ìm Owerelsàss.

## wu ’s lìegt
Dr Parc Expo befìndet sìch àm Ewigkait-Schtrooss 120 (uff Frànzeesch *120, rue Lefebvre*) àm Nàmmensort Mertzau ìm Noorda vu dr Schtàdt. Ar lìegt grààd geega-n-ìwwer àm Mìlhüüser Zäntrààlfrììdhoof bii dr Üüssfàhrt vu dr Otoschtrooss A 36. 

## Gschìcht
Iigwäjt worra-n-ìsch dr Parc Expo ànna 1996. Finànziart worra wìrd d’ Iirìchtung vum Kommünààlverbànd Mulhouse Alsace Agglomération (M2A).

Ìm Nowamber 2014 hàt maa-n-a Vorplàtz vor àm Gebäi züagfiagt fìr a Gsàmtkoschta vun 1,5 Millioon Öiro. Sitter Janner 2022 wara-n-àm Parc Expo wìchtiga-n-Àrweeta vorgnumma: maa düat s’ Gebäi vollschtandig ärfrìscha un a wittera Hàlla vu 3.000 Kwàdrààtmääter bàuia. D’ näija Hàlla hàt dr Àrkitäckt René-Pierre Ortiz zaichent. D’ Àrweeta koschta-n-ìnsgsàmt 10,85 Millioona Öiro —drunter wìrd 4 Millioona Öiro vum M2A bezàhlt, un 1,15 Millioon vu dr Öiropäischa Unioon.

## Bschriiwung
Dr Parc Expo hàt a Gsàmtflächa vun äbb 17.000 Kwàdrààtmääter un lìegt uff’ma 12 Häktààr groossa Grundschtìck. Vor àm Gebäi ìsch a Pàrkplàtz mìt ìwwer 2.500 Schtällplatz.

## Weblìnks
* 
* dr Parc Expo biim *Journal des Sorties* (frànzeesch)
* Offiziälla Websitta (frànzeesch)

## Ainzelnoohwiisa
Clark W. Thompson

Dr **Clark Wallace Thompson** (* 6. Àuigscht 1896 z’ La Crosse, Wisconsin; †&nbsp;16. Dezamber 1981 z’ Galveston, Texàs) ìsch a àmerikànischer Politiker gsìì. Ar hàt zwaimol dr Bundesschtààt Texàs ìm Represantàntahüüs vu da Verainigta Schtààta vertratta: z’äärscht vu 1933 bis 1935 un drnooh vu 1947 bis 1966.

## sii Laawa un Kàrriar
Dr Clark Wallace Thompson ìsch ànna 1896 z’ La Crosse ìm Wäschta vum Bundesschtààt Wisconsin uff d’ Walt kumma. Ànna 1901 hàt siina Fàmìlia uff Cascade Locks ìm Oregon gwàndelt. Därt ìsch dr Thompson ìn d’ äffentliga Schüala gànga. Gschtudiart hàt’r vu 1915 bis 1917 àn dr Üniwärsitäät vum Oregon z’ Eugene. Noh-n-em Üüssbruch vum Äärschta Waltkriag hàt sìch dr Thompson ìn dr US-Seemàcht verpflìchtet. Därt hàt’r zwìscha 1917 bis 1918 diant. Doo druff ìsch’r vu 1918 vu 1940 Resärwìscht ìm Màriinakorps gsìì un hàt naawadràà ìm Versìcherungsgschaft gschàfft. 

Àls Demokràt ìsch dr Thompson ìn dr 73. Kongrass gwählt worra, fìr Noohfolger vum gschtoorwana Àbgoordneta Clay Stone Briggs wara. Ìm Represantàntahüüs z’ Washington, D.C. hàt’r àlso dr sìebta Wàhlbezirk vum Texàs vertratta. Siina Àmtszitt ìsch vum 24. Jüüni 1933 bis àm 3. Jüüni 1935 gsìì. Ànna 1934 hàt’r sìch nìt fìr a Wìderwàhl uffgschtällt. Noh-n-em And vu siinera Àmtszitt hàt’r siina Taatigkait àls äffentliger Prassaberooter wìeder uffgnumma. Ànna 1936 ìsch’r àls Delegiart’r ìn dr Demokrààtischa Versàmmlung vum Texàs gwählt worra.

Wu d’ Verainigta bschlossa hann, àm Zwaita Waltkriag mìtz’màcha, hàt dr Thompson wìeder bis 1946 ìm Màriinakorps diant. Noh-n-em Kriag ìsch dr Thompson ìn dr 80. Kongrass gwählt worra, fìr ìm gschtoorwana-n-Àbgoordneta Joseph J. Mansfield noohfolga. Àb’m 23. Àuigscht 1947 hàt’r àlso ìm Represantàntahüüs dr niinta Wàhlbezirk vum Texàs vertratta. Ar ìsch niinmol wìedergwählt worra un ìsch bis züa siim Rucktrìtt àm 30. Dezamber 1966 ìm Kongrass blìewa. Ìn siinera Àmtszitt hàt’r verwaigert, s’ Süüdliga Manifescht z’ unterzaichna, wo sìch geega d’ Ràssa-n-integràzioon àn äffentliga-n-Iirìchtunga-n-üüssgschproocha hàt. Ànna 1966 hàt’r sìch nìt fìr a Wìederwàhl uffgschtällt un hàt witter àls Prassaberooter gschàfft.

Dr Clark Thompson ìsch àm 16. Dezamber 1981 z’ Galveston ìm Süüdoschta vum Texàs gschtoorwa. Beardigt worra-n-ìsch’r uff’m Memorial Park-Frììdhoof z’ Hitchcock bii Galveston. Dr Thompson hàt ànna 1918 d’ Libbie Moody ghiiroota ghàà. Mìt ìhra hàt’r zwai Kìnder ghàà: d’ Libbie un dr Clark Wallace, Jr. Ar ìsch Fräimüürer, Mìtglìed vum Oorda vu da Shriners so wia vu dr Epischopààlkìrìch gsìì. 

## Lìteràtüür
* 
* 

## Weblìnks
Nat Patton

Dr **Nat Patton** (* 26. Hornung 1881 bii Tadmor, Houston County, Texàs; †&nbsp;27. Jüüli 1957 z’ Crockett, Texàs) ìsch a àmerikànischer Politiker gsìì. Vu 1935 bis 1945 hàt’r dr Bundesschtààt Texàs ìm Represantàntahüüs vu da Verainigta Schtààta vertratta.

## sii Laawa un Kàrriar
Uff d’ Walt kumma-n-ìsch dr Nat Patton ànna 1881 uff’ma Büürahoof bii Tadmor ìm Houston County ìm Oschta vum Bundesschtààt Texàs. Ar ìsch s’ drìtta vu da àchtzeh Kìnder vum Francis Marion un dr Elizabeth Patton. Mìt siinera Fàmìlia hàt’r ànna 1886 ìns Brown County gwàndelt, àwwer ìsch ànna 1889 ìm Houston County z’ruckkumma. Ar ìsch ìn d’ äffentliga Schüala vu siinera Haimet gànga, un schpeeter ìn d’ Sam Houston-Normààlschüal z’ Huntsville. Vu 1899 bis 1918 ìsch’r ìn mehrera Schüala-n-àls Lehrer taatig gsìì. Ànna 1915 un 1916 hàt’r àui ìm Houston County àls Làndwìrt gschàfft. Gliichzittlig hàt’r siina politischa Kàrriar ààgfànga, àls Mìglìed vu dr Demokrààtischa Pàrtäi. Vu 1912 bis 1913 ìsch’r Àbgoordnet’r ìm Represantàntahüüs vum Texàs gsìì. Ar hàt drnooh àn dr Üniwärsitäät vum Texàs z’ Austin Racht gschtudiart un ìsch ànna 1918 àls Rachtsànwàlt züagloo worra. Àls Ànwàlt hàt’r z’äärscht z’ Crockett gschàfft. Vu 1918 bis 1922 ìsch’r Bezirksrìchter ìm Houston County gsìì. Ìn da Joohra 1924 un 1935 ìsch’r Delegiart’r uff da jewiiliga regionààla demokrààtischa Pàrtäitaag ìm Texàs gsìì. Vu 1929 bis 1934 ìsch’r drzüa Mìtglìed ìm Senàt vum Texàs gsìì. 

Àn da Kongrasswàhla vu 1934 ìsch dr Patton ìm sìebta Wàhlbezirk vum Texàs ìns àmerikànischa Represantàntahüüs gwählt worra. Ìm Hüüs z’ Washington, D.C.-n-ìsch’r àb’m 3. Janner 1935 àls Noohfolger vum Clark W. Thompson gsassa. Ar ìsch viarmol wìedergwählt worra un ìsch àlso bis àm 3. Janner 1945 ìm Kongrass blìewa. Wahrend siinera Zitt ìm Kongrass hàt maa d’ maischta vu da „New Deal“-Gsatzer vu dr Bundesregiarung unter’m Presidànt Franklin D. Roosevelt biigschtìmmt. Sitter 1941 ìsch àui d’ Àrwet vum Kongrass vu da Ärraignissa vum Zwaita Waltkriag präägt gsìì.

Ànna 1944 ìsch dr Patton vu siinera Pàrtäi nìmm fìr a Wìederwàhl nominiart worra. Noh-n-em And vu siinera Àmtszitt ìm US-Represantàntahüüs hàt’r wìeder àls Ànwàlt gschàfft. Ar ìsch àm 27. Jüüli 1957 z’ Crockett gschtoorwa, wu-n-’r àui beardigt worra-n-ìsch.

Dr Nat Patton hàt ànna 1907 d’ Mattie Taylor ghiiroota ghàà, mìt wäller’r viar Kìnder ghàà hàt. Ar ìsch Methodischt un Mìtglìed ìn dr Epischkopààlkìrìch gsìì, un ìsch drzüa Fräimüürer un Mìtglìed ìm Ghaimbund Knights of Pythias gsìì.

## Lìteràtüür
* 
* 

## Weblìnks

* dr Nat Patton bii dr *Legislative Reference Library of Texas* (anglisch)
*
Kommunalwahlen in Baden-Württemberg 1953

D **Kommunalwahle z Bade-Wirttebärg 1953** sin di erschte Kommunalwahle im anne 1952 nei bildete Land Bade-Wirttebärg gsii. Si hän am 15. Novämber 1953 stattgfunde. Bi re Bevelkerig vu insgsamt rund 6,8 Millione sin fir d Gmairotswahle 4.434.912 Lyt wahlberächtigt gsii un fir d Kraisdagswahl 3.385.812.

## Ergebnis

## Literatur
* Statistisches Landesamt Baden-Württemberg: *Die Gemeinderats- und Kreistagswahlen in Baden-Württemberg am 15. November 1953.* Stuttgart 1954 (Statistische Berichte aus Baden-Württemberg, Reihe Wahlstatistik Nr. II – W – 4/53) (Online as pdf)
Tom Pickett

Dr **Thomas Augustus „Tom“ Pickett** (* 14. Àuigscht 1906 z’ Travis, Falls County, Texàs; †&nbsp;7. Jüüni 1980 z’ Leesburg, Florida) ìsch a àmerikànischer Politiker gsìì. Vu 1945 bis 1952 hàt’r dr Bundesschtààt Texàs ìm Represantàntahüüs vu da Verainigta Schtààta vertratta.

## sii Laawa un Kàrriar
Dr Tom Pickett ìsch ànna 1906 z’ Travis ìm Zäntrààl-Texàs uff d’ Walt kumma. Ànna 1913 hàt’r mìt siinera Fàmìlia-n-uff Palestine gwàndelt. Ar ìsch därt ìn d’ äffentliga Schtüala gànga un hàt vu 1924 bis 1928 àn dr Üniwärsitäät vum Texàs z’ Austin gschtudiart. Ar hàt Racht gschtudiart un ìsch ànna 1929 àls Rachtsànwàlt züagloo worra. Àls Ànwàlt hàt’r z’äärscht z’ Palestine gschàfft. Vu 1931 bis 1935 ìsch dr Pickett Schtààtsànwàlt ìm Anderson County gsìì. Vu 1935 hàt’r dàs Àmt ìm drìtta Grìchtsbezirk vum Texàs üssiawt. Gliichzittlig hàt’r siina politischa Kàrriar ààgfànga, àls Mìtglìed vu dr Demokrààtischa Pàrtäi.

Àn da Kongrasswàhla vu 1944 ìsch dr Pickett ìm sìebta Wàhlbezirk vum Texàs ìns àmerikànischa Represantàntahüüs gwählt worra. Ìm Hüüs z’ Washington, D.C.-n-ìsch’r àb’m 3. Janner 1945 àls Noohfolger vum Nat Patton gsassa. Ar ìsch dräimol wìedergwählt worra un ìsch bis züa siim Rucktrìtt àm 30. Jüüni 1952 ìm Kongrass blìewa. Wahrend siinera Zitt ìm Kongrass ìsch s’ And vum Zwaita Waltkriag un dr Ààfàng vum Kàlta Kriag gsìì, wia àui dr Ààfàng vu dr Bìrgerrachtsbeweegung ìn da Verainigta Schtààta.

Vu 1952 bis 1961 ìsch dr Pickett Vìzapresidànt vum Nàzionààla Koohlabund gsìì. Vu 1961 bis 1967 ìsch’r Vìzapresidànt vum Àmerikànischa Iisabàhnbund gsìì. Siina lätschta Laawesjoohra hàt dr Pickett àb 1968 z’ Leesburg ìm Bundesschtààt Florida verbrocht, wu-n-’r àm 7. Jüüni 1980 gschtoorwa-n-ìsch. Siina Laicha-n-ìsch zu Ascha gebrocht worra; d’ Urna befìndet sìch uff’m epischkopààla Kìrchoof vu St. James z’ Leesburg. Ànna 1938 hàt’r Louise Watson ghiiroota ghàà, mìt wäller’r zwai Teechter ghàà hàt. Ar ìsch Taifer gsìì, bis’r sìch àm And vu da Joohra 1950 àn dr Epischkopààlkìrìch ààgschlossa hàt.

## Lìteràtüür
* 

## Weblìnks
Stadtrepublik Mülhausen

D’ **Schtàdtrepüblik Mìlhüüsa** (hoochdiitsch *Stadtrepublik Mülhausen*, làtiinisch *Republica Mulhusina*, frànzeesch *république de Mulhouse*) ìsch vu 1347 bis 1798 a Schtàdtschtààt ìm Owerelsàss gsìì, wo s’ Gebiat um Mìlhüüsa-n-umfàsst hàt. Mìlhüüsa-n-ìsch àb 1293 a Fräija Raichschtàdt gsìì, un ìsch ànna 1347 a Repüblik worra —doo ìsch dr äärscht Bìrgermaischter gwählt worra. Ànna 1395 hàt sa d’ vollschtandiga-n-Otonomii ìnnerhàlb vum Hailiga Reemischa Raich bikumma, wàs dr owerelsassischa-n-Àdel ärbìttert hàt. Wagadam hàt sa ìhra Beziihunga mìt’m eewriga-n-Elsàss müassa-n-unterbracha un hàt noh-n-em Säcks-Plàpper-Kriag a militäärisch Bìndniss zamma mìt dr Àlta-n-Aidgnossaschàft àbgschlossa. Noh-n-em Siig ìm Kriag ìsch d’ Schtàdtrepüblik Mìlhüüsa de facto salbschtandig gsìì. D’ Salbschtandigkait ìsch àwwer numma-n-ìm Joohr 1515 internàzionààl àànärkànnt worra, wu d’ Schtàdtrepüblik offiziäll un ändgìltig ìhra Beziihunga mìt’m Hailiga Reemischa Raich unterbrocha hàt. Ìm Làuif vu dr Reformàzioon ìsch dr Protäschtàntischmus ànna 1529 d’ ainziga-n-ärlàuibta Religioon z’ Mìlhüüsa worra. Àb 1746 ìsch d’ Schtàdtrepüblik Mìlhüüsa-n-a Waagberaiter ìn dr ìndüschtriälla Revoluzioon gsìì. Àm 15. März 1798 hann d’ Mìlhüüser unter Zwàng dr Zammaschluss àns revoluzionäära Frànkrììch gwählt.

## Weblìnks
* a Websitta-n-ìwwer d’ Schtàdtrepüblik Mìlhüüsa (ùff Frànzeesch)

## Lìteràtüür
* 
* 
*
Kommunalwahlen in Baden-Württemberg 1956

D **Kommunalwahle z [[Baden-Württemberg|Bade-Wirttebärg]]** hän am 11. Novämber 1956 stattgfunde. Näbe dr Gmairotswahle, wu d Helfti vu d Mitglider nei gwehlt wore sin, sin in 15 Gmaine mit ere Burgeruusschussverfassig glychzytig au di Gmaindsverordnete gwehlt wore. Bi re Bevelkerig vu insgsamt fascht 7,2 Millione sin fir d Gmairotswahle 4.569.373 Lyt wahlberächtigt gsii un fir d Gmaindsverordnetewahle 99.947.

## Ergebnis

## Literatur
* Statistisches Landesamt Baden-Württemberg: *Die Wahl der Gemeinderäte und Gemeindeverordneten in Baden-Württemberg am 11. November 1956.* Stuttgart 1956 (Statistische Berichte aus Baden-Württemberg, Bevölkerung und Kultur, B III 3) (Online as pdf)
Kommunalwahlen in Baden-Württemberg 1959

D **Kommunalwahle z [[Baden-Württemberg|Bade-Wirttebärg]]** hän am 8. Novämber 1959 stattgfunde. Nei gwehlt wore sin alli Mitglider vu dr Gmairet, Burgeruusschuus un Kraisdäg, wu s Mandat vun ene 1959 abglofen isch, des sin sin bi dr dr Gmairotswahle d Helfti vu allne Gmairotsmitglider gsii, wu anne 1953 gwehlt wore sin, bi dr Gmaiverordnetewahle d Mitglider vu dr Burgeruusschuss, wu 1956 uf drei Johr gwehlt wore sin un bi dr Kraisdagswahle alli Kraisdagsmitglider, wu 1953 uf segs Johr gwehlt wore sin

Bi re Bevelkerig vu insgsamt 7,54 Millione sin fir d Gmairotswahle 4.849.551 Lyt wahlberächtigt gsii, fir d Kraisdagswahle 3.705.365 un fir d Gmaindsverordnetewahle 107.381.

## Ergebnis

## Literatur
* Statistisches Landesamt Baden-Württemberg: *Die Kommunalwahlen am 8. November 1959.* Stuttgart 1959 (Statistische Berichte aus Baden-Württemberg, Bevölkerung und Kultur, B III 3) (Online as pdf)
Hans Caspar Dollfus

Dr **Hans Caspar Dollfus** (frànzeesch *Jean Gaspard Dollfus* ; * 24. Janner 1607 z’ Mìlhüüsa; † 5. Nowamber 1690 àui doo) ìsch a Mìlhüüser Politiker gsìì. Vu 1665 bis 1690 ìsch’r Bìrgermaischter vu dr Schtàdtrepüblik Mìlhüüsa gsìì.

## sii Laawa
Dr Hans Caspar Dollfus hàt vu dr bekànnta Mìlhüüser Fàmìlia Dollfus gschtàmmt. Ar ìsch dr Suhn gsìì vum Mìlhüüser Bìrgermaischter Caspar Dollfus (1570–1634) un vu dr Catharina Risler (1583–1624).

Dr Dollfus ìsch z’äärscht ànna 1653 Säckser ìm Mìlhüüser Schniiderzùnft worra. Ar ìsch ànna 1659 Gmaindaroot worra, un Schàtzmaischter vu dr Schtàdtrepüblik ànna 1662. Àm 8. Nowamber 1663 hàt’r d’ Schtàdtrepüblik Mìlhüüsa vertratta bii dr Ärnäijerung vum Bìndniss zwìschem Frànkrììch un dr Àlta-n-Aidgnossaschàft z’ Pàriis. Doo hàt’r ìm Keenig Ludwig XIV. a guldiga Kätta gaa mìt siim Porträä druff. Dia Kätta hàt a Wart vu 105 Dubloona ghàà. Vu 1665 bis 1690 hàt dr Dollfus s’ Àmt vum Bìrgermaischter vu dr Repüblik Mìlhüüsa-n-üssiawt.

Àm 5. Janner 1629 hàt’r d’ Elisabeth Engelmann (1606–1689) ghiiroota. S’ Pààr hàt kää Kìnd ghàà.

## Lìteràtüür
* 

## Weblìnk
* dr Hans Caspar Dollfus bii *Geneanet* (hoochdiitsch)

## Ainzelnoohwiisa
Kommunalwahlen in Baden-Württemberg 1971

D **Kommunalwahle z [[Baden-Württemberg|Bade-Wirttebärg]]** hän am 24. Oktober 1971 stattgfunde. Nei gwehlt wore sin alli Mitglider vu dr Gmairet un Kraisdäg, wu s Mandat vun ene 1971 abglofen isch, des sin sin bi dr dr Gmairotswahle d Helfti vu allne Gmairotsmitglider gsii, wu anne 1965 gwehlt wore sin, un bi dr Kraisdagswahle alli Kraisdagsmitglider, wu 1965 uf segs Johr gwehlt wore sin.

Fir d Gmairotswahle sin 5.811.152 Lyt wahlberächtigt gsii un fir d Kraisdagswahle 4.628.471.

## Ergebnis

## Literatur
* Statistisches Landesamt Baden-Württemberg: *Die Kommunalwahlen am 24. Oktober 1971.* Stuttgart 1972 (Statistische Berichte aus Baden-Württemberg, Bevölkerung und Kultur, B VII 3) (Online as pdf)
Kommunalwahlen in Baden-Württemberg 1975

D **Kommunalwahle z [[Baden-Württemberg|Bade-Wirttebärg]]** hän am 20. April 1975 stattgfunde. D Wahl hätt aigetli scho im Spotjohr 1974 sotte stattfinde, isch aber wäg em Abschluss vu dr Gmaireform zum 1. Jänner 1975 verschobe wore. S bishärig Sischtem, ass alli drei Johr d Helfti vu dr Gmairet uf segs Johr gwehlt wird, isch ufghobe wore. Stattdäm sin ab 1975 alli Gmairet uf fimf Johr nei gwehlt wore. Nei gwehlt wore sin alli Mitglider vu dr Gmairet, d Kraisdäg sin erscht 1979 wider nei gwehlt wore.

Fir d Gmairotswahle sin 6.119.054 Lyt wahlberächtigt gsii.

## Ergebnis

## Literatur
* Statistisches Landesamt Baden-Württemberg: *Gesamtergebnisse der Wahl der Gemeinderäte in Baden-Württemberg 1975.* Stuttgart 1976 (Statistische Berichte aus Baden-Württemberg, Bevölkerung und Kultur, B VII 3 - 1975) (Online as pdf)
Kommunalwahlen in Baden-Württemberg 1980

D **Kommunalwahle z [[Baden-Württemberg|Bade-Wirttebärg]]** hän am 22. Juni 1980 stattgfunde. Nei gwehlt wore sin alli Mitglider vu dr Gmairet. Fir d Gmairotswahle sin 6.248.257 Lyt wahlberächtigt gsii. Zum erschte Mol aadrätte bi dr Gmairotswahl sin di Griene.

## Ergebnis

1 Dodervu di Griene: 1,7 %.

## Literatur
* Statistisches Landesamt Baden-Württemberg: *Neufeststellung des Ergebnisses der Wahl der Gemeinderäte am 22. Juni 1980.* Stuttgart 1981 (Statistische Berichte aus Baden-Württemberg, Bevölkerung und Kultur, B VII 3 - 1980) (Online as pdf)